România fără Justiţie 


Fiat justitia, ruat caelum! 


Judecătoarea Dana Girbovan: Curtea de Justiţie a UE a 
pus drepturile fundamentale ale omului mai prejos de 
interesele financiare ale Uniunii / Apăraţi-vă și libertatea 
pentru că statul nu mai pare dispus s-o facă 

Dana Giîrbovan, preşedintă a Curţii de Apel Cluj şi a Uniunii Naţionale a Judecătorilor din România, 
spune că s-a produs o schimbare uriașă de paradigmă în dreptul european. 


Magistratul afirmă că CJUE (Curtea de Justiţie a Uniunii Europene) a pus drepturile fundamentale ale 
omului mai prejos de interesele financiare ale Uniunii, lucru nemaipomenit până acum. 


„Până acum era un dictat sfânt că drepturile omului au un grad de protecţie cel mai înalt. Dacă în 
dreptul naţional aveai un grad de protecție mai înalt decât în dreptul internaţional, se aplica dreptul 
național. 


Toate pactele privind drepturile omului stabilesc acest principiu. Vine Curtea de Justiţie a UE și spune: 
Da, dar cu condiţia să nu aducă atingere intereselor financiare ale UE. 


Dana Giîrbovan a vorbit şi despre imixtiunile UE în justiția românească. Fa a spus că MCV-ul 
devenise un instrument politic, nu unul tehnic. 


„Rapoartele Comisiei Europene şi-au pierdut caracterul tehnic și au mai degrabă un caracter politic. 


Problema cu MCV-ul e că a fost un instrument care și-a dovedit ineficiența, dacă a avut nevoie de atâția 
ani în care să fie ridicat, timp în care Comisia a fost de acord şi cu alb şi negru, pe anumite puncte. Era 
clar că nu mai avea legătură cu problemele din justiția română, s-a îndepărtat foarte mult de la scopul 
lui”, a explicat Dana Girbovan. 


Judecătoarea a spus că România nu poate accepta supremația dreptului UE în faţa Constituţiei țării, 
pentru că asta ar însemna pierderea suveranității naționale, lucru pe care nicio ţară nu l-a acceptat. 


„Constituţia este sfântă şi nu există niciun act juridic ca să aibă o forţă juridică superioară. 


Niciun stat european, la nivel de Curte Constituţională, nu a acceptat supremaţia dreptului european 
asupra celui național. Și e foarte firesc să fie aşa. 


Dreptul UE se situa undeva deasupra legilor organice și sub Constituţie. Chestiunea a fost tranşată la 
nivelul CCR din 2007, nu e o problemă recentă. 


Explica Curtea Constituțională a Germaniei de ce nu poate accepta supremația dreptului european: 
pentru că ar însemna că Germania nu mai este un stat suveran, pentru că în această uniunea nu a 
intrat cedându-și suveranitatea, ci o parte din atributele suveranităţii.,, 

